title: "Mauretaanien"
text: "Mauretaanien [maure\u02c8ta:ni\u032f\u0259n], amtelk Islaamisk Republiik faan Mauretaanien (\u00fc\u00fcb Araabsk: \u0627\u0644\u0645\u0648\u0631\u064a\u062a\u0627\u0646\u064a\u0629 al-M\u016br\u012bt\u0101niyyah an \u0627\u0644\u062c\u0645\u0647\u0648\u0631\u064a\u0629 \u0627\u0644\u0625\u0633\u0644\u0627\u0645\u064a\u0629 \u0627\u0644\u0645\u0648\u0631\u064a\u062a\u0627\u0646\u064a\u0629 al-Jumh\u016briyyah al-Isl\u0101miyyah al-M\u016br\u012bt\u0101niyyah) as en stoot uun a nuurdwaast faan Aafrika.  Uun a nurduast leit Algeerien, uun a uast an s\u00fc\u00fcduast Maali, uun a s\u00fc\u00fcdwaast Seenegal an uun a nuurdwaast at teritoorium faan Waastsahara.  At lun hee 3.537.368 lidj (2013).  At hoodsteed faan't lun as Nouakchott.\n\nGeografii\n\nGeograafisk Laag\nMauretaanien leit twesken 27\u00b0 19' an 14\u00b0 43' (faan a nuurd tu a s\u00fc\u00fcd) an 17\u00b0 03' an 4\u00b0 45' (faan a waast tu a uast). At lun as det elwenstgratst lun uun Aafrika an as triisis grater \u00fc\u00fcs Tjiisklun.\n\nAt lun dialt grensen m\u00e4 fjauer lunen. Det lingst grens (2237 km) wurt m\u00e4 Maali an det kurtst (453 km) m\u00e4 Algeerien diald. At lun dialt uk en 1561 km lung grens m\u00e4 Waastsahaara en 813 km lung m\u00e4 Seenegal.\n\nLunskap\n\nBerger\nBerger uun Mauretaanien san: Kediet ej Jill (915 m), Teniaggo\u00fbri (815 m), Et To\u00fbmiy\u00e2t (703 m), Go\u00fbr Amogj\u00e2r (690 m), Tizzai (637 m), Guelb Ben \u2019Am\u00eera (635 m), Tarf Ne\u00eftiri (598 m), Tijjem (582 m), Gle\u00efb Dbak (574 m) an Tarf Ntouiouiz (540 m).\n\nIndialing faan Ferwalting\nMauretaanien hee 15 regiuunen (\u00fc\u00fcb Araabsk: \u0648\u0650\u0644\u064e\u0627\u064a\u064e\u0627\u062a wil\u0101y\u0101t).\n\nHistoore\n\nAt lun wurd 1904 dial faan Fraans\u00f6\u00f6sk Waast-Aafrika. Mauretaanien wiar wichtig \u00fc\u00fcs en ferbinjing twesken fraans\u00f6\u00f6sk koloniien uun Nuurd an Waast Aafrika. Fraans\u00f6\u00f6sk ferwalting best\u00e4\u00e4nt bluat rochtwoor uun at lun loongs a eeg an a hanelswaier uun\u2019t Sahaara. Mauretaanien wurd 28. Nofember 1960 suwereen. Moktar Ould Daddah wiar de iarst president. At wiar trii putscher uun 1978, 1980 an 1984, wat tu brud kaam. Efter de \u00f6ler putsch wurd Maaouya Ould Sid'Ahmed Taya f\u00f6\u00f6rmaan faan't lun ap tu 2005. Efter en \u00f6ler putsch uun 2005, wurd de Militeerriad f\u00f6r Gerochtighaid an Demokratii at regiaring. At wiar 2007 woolen an Sidi Mohamed Ould Cheikh Abdallahi wurd president faan't lun. At wiar de naist juar en \u00f6ler putsch. 2009 wiar't woolen an Mohamed Ould Abdel Aziz wiar president faan't lun.\n\nA f\u00f6\u00f6rmaan faan't regiaring sant suwereniteet san:\n Moktar Ould Daddah (1960-1978), diar faan en putsch ufsaatet wurd.\n Mustafa Ould Salek (1978-1979)\n Mohamed Mahmoud Ould Louly (1979-1980), diar faan en putsch ufsaatet wurd.\n Mohamed Khouna Ould Haidalla (1980-1984), diar faan en putsch ufsaatet wurd.\n Maaouya Ould Sid'Ahmed Taya (1984-2005), diar faan en putsch ufsaatet wurd.\n Ely Ould Mohamed Vall (2005-2007)\n Sidi Ould Cheikh Abdallahi (2007-2008), diar faan en putsch ufsaatet wurd.\n Mohamed Ould Abdel Aziz (2008-April 2009, August 2009-)\n Ba Mamadou Mbar\u00e9 (April-August 2009)\n\nPolitiik \nMauretaanien as en republiik. A president faan't lun sant 2009 as Mohamed Ould Abdel Aziz. At partei faan't regiaring as det Union pour la R\u00e9publique.\n\nB\u00fctjenpolitiik \nMauretaanien as lasmoot faan d\u00f6n Feriand Natschuunen sant 27. Oktuuber 1961.\n\nWiartskap\nAt weering faan't lun as de Ouguiya, wat faan det Sentraalbeenk faan Mauretaanien \u00fctjbroocht wurt.\n\nKwelen"